Арамжебір

Арамжебір  () – ерінгүлділер тұқымдасына жататын бір немесе көп жылдық шөптесін өсімдіктер туысы. 

Қазақстанда Қаратау мен Батыс Тянь-Шаньның, Қырғыз Алатауының тасты-тастақты оңтүстік беткейлерінде өсетін 1 түрі – иісті арамжебір (А. graveolens) бар. Биікт. 2,5 – 8 (12) см. Сабақтары төрт қырлы, ұсақ түкті, көкшіл түсті. Жапырақтары дөңгелек, ұзынша, сыртын түк жапқан. Гүлдері 4 – 6-дан шоғырланған. Тостағанша жапырақшалары қос ерінді, түкті. Күлтесі көкшіл, қызғылт күлгін түсті. Аталығы 4, екі жоғ. аталығы өте қысқа, екі төм. аталығы аналық мойнымен бірдей, бірақ күлте жапырағынан ұзын болмайды. Мамыр – шілде айларында гүлдеп, шілдеде жемістенеді. Жемісі – домалақ жаңғақша, қара қоңыр түсті. Қазақ энциклопедиясы  I том

Дереккөздер

Санат:Еріндігүлділер